

**ДО**

**Г-ЖА СИЛВИЯ ГЕОРГИЕВА**

**ИЗПЪЛНИТЕЛЕН ДИРЕКТОР НА**

**НАЦИОНАЛНО СДРУЖЕНИЕ НА**

**ОБЩИНИТЕ В РЕПУБЛИКА БЪЛГАРИЯ**

Относно: Преброяване на безстопанствените кучета на територията на страната

**УВАЖАЕМА ГОСПОЖО ГЕОРГИЕВА,**

Във връзка с чл. 3, ал. 2 от Наредба № 4 от 1.02.2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност (Наредба № 4 от 2021 г.), Ви уведомявам следното:

Съгласно чл. 3, ал. 1 от Наредба № 4 от 2021 г. „*за прилагане на Националната програма се извършва преброяване на безстопанствените кучета на територията на съответната община“.* С оглед на това следва да започне преброяване на безстопанствените кучета на територията на всяка община за 2024 г., което да се извърши в периода по чл. 7, ал. 1 от Наредбата (март - юни или септември – ноември). При преброяването се спазват изискванията и сроковете, определени в чл. 4-6 от цитирания по-горе нормативен акт.

В срок от 20 работни дни след приключване на преброяването се съставя общ протокол за безстопанствените кучета на територията на общината, одобрен от кмета на общината, с включена информация по чл. 6, ал. 1 от наредбата. Същият се публикува на интернет страницата на общината. До 1 март на годината, следваща преброяването, протоколът се изпраща в съответната областна дирекция по безопасност на храните.

С уважение,

